23.12.2005 Den Europæiske Unions Tidende L 340/17 RÅDETS FORORDNING (EF) Nr. 2117/2005 af 21. december 2005 om ændring af forordning (EF) nr. 384/96 om beskyttelse mod dumpingimport fra lande, der ikke er medlemmer af Det Europæiske Fællesskab RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, særlig artikel 133, under henvisning til forslag fra Kommissionen, og ud fra følgende betragtninger: (1) Ved forordning (EF) nr. 384/96 (!) vedtog Rådet fælles regler for beskyttelse mod dumpingimport fra lande, der ikke er medlemmer af Fællesskabet. (2) —Ibetragtning af de meget store fremskridt, Ukraine har gjort hen imod etablering af markedsøkonomiske vilkår, således som det erkendes i konklusionerne fra topmødet mellem Ukraine og EU den 1. december 2005, vil det være hensigtsmæssigt at tillade, at den normale værdi for ukrainske eksportører og producenter fastsættes i over- ensstemmelse med bestemmelserne i artikel 2, stk. 1-6, i forordning (EF) nr. 384/96 — UDSTEDT FØLGENDE FORORDNING: Artikel 1 I forordning (EF) nr. 384/96 udgår »Ukraine« i artikel 2, stk. 7, litra b), første punktum. Artikel 2 Nærværende forordning anvendes på alle undersøgelser, der iværksættes i henhold til forordning (EF) nr. 384/96 efter datoen for nærværende forordnings ikrafttræden enten på foran- ledning af en anmodning om undersøgelse indgivet efter denne dato, eller på Kommissionens initiativ. Artikel 3 Denne forordning træder i kraft på syvendedagen efter offent- liggørelsen i Den Europæiske Unions Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 21. december 2005. (!) EFT L 56 af 6.3.1996, s. 1. Senest ændret ved forordning (EF) nr. 461/2004 (EUT L 77 af 13.3.2004, s. 12). På Rådets vegne B. BRADSHAW Formand